Zaur Cəfərov (pauerliftinqçi)
Zaur Cəfərov (tam adı: Cəfərov Zaur Əliağa oğlu; 5 sentyabr 1982, Sumqayıt) — Azərbaycan Pauerliftinq Federasiyası (APF) yığma komandasının üzvü, 6 qat dünya, 7 qat Avropa çempionu, Azərbaycanın əməkdar idman ustası, elitar idmançı, beynəlxalq dərəcəli idman ustası, beynəlxalq dərəcəli hakim, dünya və Avropa rekordçusu, mütləq dünya və mütləq Avropa çempionu, dünya kubokunun sahibi, Heydər Əliyevin xatirəsinə həsr olunmuş beynəlxalq turnirin üçqat qalibi və iki dəfə mütləq çempionu, Qran-Prinin qalibi, dəfələrlə Respublika çempionu. Azərbaycan pauerliftinq tarixində ilk dəfə olaraq (AWPC versiyası üzrə, dopinq kontrol diviziyonunda) ən yüksək dərəcə tələbini 2-dəfə yerinə yetirmış Elitar idmançı. 2022-ci ildə Rusiyada keçirilən dünya kubokunda Azərbaycan pauerliftinq tarixində ilk dəfə olaraq (AWPC versiyası üzrə, dopinq kontrol diviziyonunda) ən yüksək dərəcə tələbini yerinə yetirərək "Elitar idmançı" titulunu qazanıb. 2023-cü ildə Qırğızıstanda keçirilən Avropa çempionatında ikinci dəfə "Elitar idmançı" tituluna yiyələnib. Göstərdiyi yüksək nəticələrə görə Pauerliftinq üzrə Ümumdünya İdman Təşkilatının rəhbərliyi tərəfindən 2023-cü ildə Rusiyanın paytaxtı Moskvada keçirilən Qran-Pri turnirində pauerliftinqin ən yüksək mükafatı olan "Elitar üzüklə" təltif olunub.